**Критеријуми оцењивања за наставни предмет**

**СТРАНИ ЈЕЗИК**

**ЕНГЛЕСКИ И НЕМАЧКИ ЈЕЗИК**

**Разреди: V, VI, VII и VIII**

Оцењивање ученика од петог до осмог разреда обавља се формативним и сумативним оцењивањем.

**Формативно оцењивање** јесте редовно праћење и процена напредовања прописаних исхода, стандарда постигнућа и ангажовања у оквиру предмета и садржи предузете активности од стране наставника за унапређивање постигнућа ученика, процене њихове делотворности и јасне и конкретне препоруке за даље напредовање. Формативне оцене се евидентирају у дневнику.

**Сумативно оцењивање** јесте вредновање постигнућа ученика на крају програмске целине или на крају полугодишта. Оцене добијене сумативним оцењивањем исказују се као напредовање ученика у оставаривању исхода, ангажовање и препорука. Оцене добијене сумативним оцењивањем су бројчане. Сумативне оцене се евидентирају у педагошкој документацији наставника и у дневнику.

**Критеријуми и елементи праћења и вредновања у поступку оцењивања**

Оцењивање ученика од петог до осмог разреда врши се: писменим проверама постигнућа, усменим проверавама постинућа и активношћу на часовима.

**1) Писмене провере постигнућа**

Писмене провере постигнућа се оцењују на основу скале која изражава однос између процента тачних одговора и одговарајуће оцене:

ם 81% -100% - оцена одличан (5)

ם 61% - 80% - оцена врло добар (4)

ם 41% - 60% - оцена добар (3)

ם 31% - 40% - оцена довољан (2)

ם до 30% - оцена недовољан (1)

**●** Ученици петог, шестог, седмог и осмог разреда имају 1 писмени задатак у сваком полугодишту и најмање 1 писану проверу уз претходну најаву садржаја програма наставе и учења који ће се писмено проверавати. Распоред писаних провера дужих од 15 минута уписује се у дневник и објављује се за свако одељење на званичној интернет страни школе. Писане провере постигнућа у трајању до 15 минута могу се обављати без претходне најаве и евидентирају се у педагошкој документацији наставника ради праћења постигнућа ученика.

**● Иницијални тест**

Иницијални тестсе обавља се на почетку школске године, у другој недељи. Наставник процењује претходна постигнућа ученика у оквиру одређене области или теме, која су од значаја за предмет. Резултат иницијалног процењивања не оцењује се и служи за планирање рада наставника и даље праћење напредовања ученика. Уколико ученик на иницијалном тесту оствари исходе напредног нивоа, биће награђен оценом одличан (5) која ће се евидентирају у педагошкој документацији наставника и у дневнику.

**2) Усмене провере постигнућа**

Оцене на усменим проверама постигнућа се формирају на основу:

**● Разумевања пписаног/слушаног садржаја**

Одличан (5) – ученик разуме саговорника и усмено излаже у нормалном темпу, у потпуности разуме писани и слушани текст, с лакоћом влада материјом и вештинама.

Врло добар (4) – ученик разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.

Добар (3) – ученик разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.

Довољан (2) – има минимум разумевања и напредује уз помоћ наставника који га води кроз материју, има тешкоћа у разумевању излагања, слабо разуме писану и говорну материју.

Недовољан (1) – ученик не разуме усмена излагања, слушан ни писан садржај ни уз помоћ наставника.

**● Говорних способности**

Одличан (5) – ученик je у стању да самостално, слободно и без оклевања изражази своје мисли, искаже усмену поруку, одговори на питања, искаже своје ставове и образложи их, активан је у разговору, правилним изговором течно изговара реченице и нема већих граматичких грешака. Правилно и самостално изражајно чита. У потпуности показује способност примене језичких вештина и знања у новим ситуацијама.

Врло добар (4) – ученик je у стању да уз мању помоћ наставника успешно искаже усмену поруку, одговори на једноставнија питања, искаже своје ставове, говори правилно, али се изражава са мањим граматичким грешкама и понекад погрешно изговара поједине речи или фразе. У великој мери правилно и самостално изражајно чита. У великој мери показује способност примене језичких вештина и знања у новим ситуацијама.

Добар (3) – ученик je делимично у стању да искаже једноставнију усмену поруку, може да одговори на једноставнија и краћа питања и има скроман речник, али се изражава са већим граматичких грешака и ред речи је нетачан. Ученик има делимичних тешкоћа у читању, изговору и интонацији. Показује делимичну способност примене језичких вештина и знања у новим ситуацијама.

Довољан (2) – ученик је у стању да искључиво уз помоћ наставника искаже једноставну усмену поруку и то на нивоу репродукције, прави велике и честе грешке у разговору и изговору, ретко налази праве речи и фразе, тешко се изражава, има оскудан речник и тешко одговара чак и на основна питања упркос великој помоћи наставника. Чита делимично правилно, али уз помоћ наставника. Језичке вештине и знања су на нивоу репродукције, уз повремену минималну примену.

Недовољан (1) – ученик није самосталан у раду и није у стању ни уз помоћ наставника да искаже једноставнију усмену поруку, не уме самостално да се изражава, једва користи најосновнији вокабулар, има потешкоћа у читању, изговору и интонацији, не разуме питања и не зна да одговори на њих. Језичке вештине и знања нису ни на нивоу препознавања, без способности репродукције и минималне примене.

**● Језичке структуре – граматика**

Одличан (5) – ученик влада граматичким правилима, потпуно их разуме, зна да их разликује користећи сопствене примере и правилно их примењује у датом језичком контексту.

Врло добар (4) – ученик разуме и правилно примењује научена граматичка правила, зна да их разликује користећи већ познате примере и, уз местимичне грешке, их примењује у датом језичком контексту.

Добар (3) – ученик може да комуницира и има скроман речник, смисао изреченог је понекад нејасан због граматичких грешака и нетачног реда речи, али је разумљив. Ученик има делимичних тешкоћа у читању, изговору и интонацији. Показује делимичну способност примене језичких вештина и знања у новим ситуацијама.

Довољан (2) – ученик препознаје граматичка правила и повремено их минимално примењује.

Недовољан (1) – ученик не препознаје граматичка правила нити уме да их примењује.

**3) Активност на часовима**

**● Активност**

Активност ученика прати се континуирано и вреднује током целе школске године. Степен самосталности у раду, степен ангажовања, начин остваривања сарадње у процесу вршњачког учења, самопроцена сопственог знања, спремност ученика да преузме одговорност за сопствени процес учења такође се вреднују кроз активност. Оцена из активности може бити од значаја и за општи успех ученика из предмета, најчешће у његову корист. Уколико ученик не показује интересовање за учешће у активностима нити ангажовање, као ни жељу за напредовањем, оцењује се оценом недовољан (1).

У активност улази и редовност / благовременост / тачност израде и доношења домаћих задатака, као и редовно доношење материјала потребног за рад на часу.

**● Пројектни задаци**

Оцењивање / вредновање пројектних задатака углавном има мотивациону улогу и вреднује се у складу са показаним степеном самосталности, активности и ангажовања као и сарадње са осталим члановима групе и презентовања продукта пројекта. Оцена представља објективну и поуздану меру напредовања и развоја ученика, као и ангажовања ученика и његове самосталности у раду.

* **Домаћи задаци**

Да би ученици научили градиво које је обрађено на часу, упознали се и боље утврдили вокабулар и граматичка правила, потребно је да редовно раде домаће задатке чију тачност израде проверава наставник на часу путем појединачне провере или групне. Ако ученик не уради домаћи задатак, наставник тужићем у дневнику и код себе у евиденцији бележи да ученик није урадио потребне задатке. Сваки пут кад ученик не уради. Ученик може да исправи минус тако што ће на следећем часу донети урађене задатке. Ако ни то не уради, после три опомене, наставник има право да упише недовољну оцену у дневник под ставком остало и у напомени напише да ученик нередовно ради домаће задатке за које је већ одређени број пута опоменут.

**ם Оцењивање ученика по ИОП-у**

Ученик коме је потребна додатна подршка у образовању оцењује се у односу на остваривање циљева и стандарда постигнућа у току савладавања индивидуалног образовног плана или у односу на прилагођене стандарде постигнућа при чему се вреднује и однос ученика према раду и постављеним задацима / захтевима предмета у складу са његовим способностима.

Оцењивање ученика по ИОП-у 1 се врши на основу ангажовања и степена остварености постојећих стандарда и очекиваних исхода, уз прилагођавање начина и поступка оцењивања.

Оцењивање ученика по ИОП-у 2 се врши на основу ангажовања и степена остварености прилагођених циљева и исхода, уз прилагођавање начина и поступка оцењивања.

Вредновање је усмерено на подстицање ученика на активно учествовање у настави, развијању његовог самопоуздања и осећаја напредовања. При евалуацији ученика који раде по ИОП-у, примењује се индивидуални приступ у сарадњи са педагошко-психолошком службом школе.